مولانا محمد عبد اللہ علوی دارالعلوم دیوبند ، انڈیا کے فاضل اور عالم بے بدل تھے ، انھوں نے 13برس تک فقہ کے استاد کی حیثیت سے اپنی مادر علمی میں خدمات انجام دیں اور قیام پاکستان کے ایک سال بعد وہ ڈگری ، ضلع تھرپارکر ، سندھ میں اپنے بھائی مولانا محمد ایوب علوی کے پاس آئے اور وہاں پر مدرسہ علویہ کے نام سے ایک دینی اقامتی درس گاہ قائم کی اور ساتھ ہی ذریعہ آمدن کے طور پر علوی یونانی دواخانہ بنا کراس میں دکھی انسانیت کی خدمت کرنے لگے ، 1952ء کی تحریک ختم نبوّت میں بیباک کردار ادا کیا اور گرفتار بھی ہوئے ، 1954ء میں اپنے بڑے بھائی مولانا محمد ایوب کی وفات کے بعد ان کا دل بھی اداس ہو گیا اور 1961ء میں وہ ہمیشہ کے لیے اپنے آبائی علاقے بیروٹ میں آ گئے ، یہاں ہی انھوں نے اپنے پرائمری کے استاد میاں فضل حسین شاہ کی صاحبزادی سے شادی کی اور پھر باقی عمر یہاں پر ہی بسر کی ساتھ ہی وہ امامت اور خطابت کا فریضہ بھی انجام دیتے رہے ، 17اگست 1984ء کو باسیاں میں ہونے والے ایک ٹریفک حادثہ میں شدید زخمی ہوئے اور عصر کے وقت داعی اجل کو لبیک کہہ گئے ، اگلے زوز اپنے آبائی قبرستان میں اپنی والدہ محترمہ کے پہلو میں سپرد خاک کیے گئے۔اللہ تعالٰیٰ نے مرحوم کو محمد عبید اللہ علوی کے علاوہ ایک بیٹا محمد سمیع اللہ علوی اور ایک بیٹی قرۃ العین علوی عطا کیے ، محمد عبید اللہ علوی اسلام آباد میں صحافی،ماہر علم بشریات اور مورّخ اور ملک کے سب سے بڑے اخبار روزنامہ جنگ راولپنڈی میں ریسرچ ایڈیٹر ہیں ۔
Entity: علوی — Type: /person/author, /person